Gestreept, cropped T-shirt | SHEIN Nederland
Gestreept, cropped T-shirt
SHEIN Gestreept, cropped T-shirt
Op voorraad Uit voorraad SKU: tee170619705
( 2071 Reviews )
86% Kunstzijde, 7% Polyester, 7% Spandex NFL Week 14 Predictions: Cincinnati Is Pittsburgh’s Safe Space – Scott Kacsmar: NFL Writing Archive
December 12, 2015 ~ scottkacsmar
Posted in NFL Game Predictions	BengalsMarvin LewisNFL Week 14Steelers
‹ PreviousNFL Week 13 Predictions: The MVP Race Is FUBAR
Next ›NFL Week 15 Predictions: Carolina Is the Worst 13-0 Team Ever
One thought on “NFL Week 14 Predictions: Cincinnati Is Pittsburgh’s Safe Space” ’n Simbool van omgee - Health - Erongo
Wednesday, August 05th, 2020 09:00:02
Sê Covid-19 só die stryd aan
Hannes Olivier; Pensioenaris; “... so kan ons ander aanmoedig om vir mekaar om te gee.”
Hannes Olivier is daarvan oortuig dat die mensdom se beste wapen teen Covid-19 die dra van maskers is. Foto verskaf
Walvisbaaiers bevind hulself te midde van die Covid-19-storm, met meer as 800 positiewe gevalle van die virus wat reeds landwyd aangemeld is.
Hannes Olivier (74) glo vas dat die mensdom se beste wapen teen Covid-19 die dra van maskers is.
Olivier is ’n afgetrede meganiese ingenieur wat meeste van sy werksjare aan die Oosrand in Suid-Afrika deurgebring het. Ná die inperkings is hy nou op Walvisbaai saam met sy suster gehok.
Hy meen die pandemie is besig om verwoesting te saai.
“Die omvang van die skade sal waarskynlik nooit bereken kan word nie. Een waarheid is egter duidelik: die situasie is reeds katastrofies. Indien ’n teenmiddel nie vinnig gevind word nie, gaan elkeen van ons op een of ander tyd direk met die virus gekonfronteer word. Kundiges is tegelyk hoopvol en ook skepties oor die moontlikheid van ’n doeltreffende teenmiddel. Verder blyk dit dat indien ’n teenmiddel ontwikkel word, dit waarskynlik nie gou en vir almal toeganklik sal wees nie.”
Olivier sê die gebruik van maskers is vir hom ’n doeltreffende manier om medemenslikheid prakties toe te pas.
“Ek is nie ’n mediese kenner nie, maar ek val onder die hoërisiko groep en moet seker maak ek pas al die [veiligheids]maatreëls toe. Maskers beskerm nie die draers nie, maar wel alle ander persone wat in die omtrek mag wees.”
Hy voer aan die dra van ’n masker ’n simbool moet word van omgee vir die welstand van ander.
“Ek beskou die versuim om ’n masker te dra as asosiaal. Daar moet aangedring word op samewerking in hierdie verband en só kan ons ander aanmoedig om vir mekaar om te gee. Diegene wat weier om maskers te dra onder die voorwendsel dat dit ’n skending van hulle menseregte sou wees, is juis besig om die regte van ander te skend. Ontmasker hulle onmenslikheid. Ons kan hulle gedrag nie duld nie. Die koste sal te hoog wees.”
Olivier wys ook daarop dat maskers reg gebruik moet word.
“Jou mond en neus moet ten alle tye effektief bedek wees. ’n Mens sien te veel ontblote neuse of maskers wat onder die ken hang. Ander basiese maatreëls soos byvoorbeeld die handhawing van sosiale afstand, die ontsmetting van voorwerpe en oppervlaktes, gereelde ontsmetting van hande en die gebruik om nie aan die gesig te vat nie, moet ook toegepas word. Die gebruik van maskers is egter die een maatreël wat van kardinale belang is.”
Olivier verkies herbruikbare maskers wat van lap gemaak word.
“Die is beter as weggooimaskers en só sien jy ook om na die omgewing. Herbruikbare maskers moet elke dag gewas of ontsmet word. Dit is raadsaam om meer as een masker byderhand te hou.”
Hy sê ook dat hy heeltemal ten gunste daarvan is dat die dra van maskers verpligtend moet wees.
“Die aanvanklike ongemak wat met die dra van ’n masker ondervind word, is niks in vergelyking met die lyding verbonde aan die onvermoë om asem te haal of aan ’n ventilator gekoppel te word nie. Niemand wil in a bodybag of ’n kis eindig nie.”
Olivier voer ook aan dat daar daarop aangedring word dat die owerhede, skole, die media en ander instansies ’n groter poging aanwend om die dra van maskers verpligtend te maak.
“Maak dit deel van onderwys en opvoeding. Verkondig dit op ’n verstaanbare manier aan mense wat die voorreg van opvoeding ontsê is. Blaker dit van orals uit; maskers is ons beste wapen teen Covid-19.”
Hy sê niemand kan waarborg dat hierdie strategie die einde van Covid-19 sal meebring nie.
“Dit gaan beslis die verlies aan gesondheid en lewens in bedwang hou en kosbare tyd gee vir die ontwikkeling van doeltreffende teenmiddels en/of behandeling. Wie weet, moontlik sal dit ook die bestryding van griep in die toekoms makliker maak.”
Erongo 24/7 het ’n onderhoud met Olivier gevoer wat op ons daaglikse program Erongo Talk gesien kan word.